Saterdagoggend: 24 Oktober 2015 - Weather Forecasting for South Africa
Saterdagoggend: 24 Oktober 2015
Goeie môre almal:
Orkaan Patricia is nou aansienlik swakker nadat oor Mexico begin inbeweeg het. Daar kan tussen 100-200mm val binne ‘n kort tydperk. Die meneer is nog nie klaar nie, wel baie swakker maar hervorm weer tot ‘n tropiese sikloon sterkte in die golf van Mexico teen Sondag en die model toon baie naby aan die suide van Texas (Houston) en spesifiek naby New Orleans oor die 300mm reën binne 12-24 uur. Ek praat en gesels nou maar waar dit reën.
Hier by ons gaan daar nie veel aan nie, dit is nog bewolk met kolle motreën oor die Laeveld maar ek dink dit sal teen laatoggend effe skoonmaak en warmer word. Die groen kringe binne die geel strook is waar daar verdikking is van wolke en alhoewel ek nie dink daar sal enige noemenswaardige reën wees nie kan daar weerlig voorkom. Weerlig sonder reën is baie gevaarlik, dit kan die veld aan die brand slaan en wanneer ‘n brand ontstaan neem die wind sterk toe met die gevolg dat die vuur index in die omgewing van die vuur of vure skerp toeneem. Die eerste vraag wat nou by julle kan opkom, maar dit is mos droeë gebiede, wel net as voorbeeld is daar heelwat streke in die gebied wat tot soveel as 10 keer meer reën gekry het as Gauteng die afgelope maand of wat, so ja, daar is genoeg veld wat kan brand. Veel meer is daar nie, die beste wat ons hier in die noorde voor kan hoop is een of twee los hittestorms maar die verspreiding minder as 20% met die gevolg ek noem dit nie eers in die algemene voorspelling nie. Die Kaap gaan weer ..kook. vandag, ‘n plek soos Kloofnek staan al bykans op 28 C en dit is nog 7vm… Dit is nog nie amptelike brand seisoen in die Kaap nie, maar na ‘n ,,droeë’’ minder as die norm reën deur die winter en lente, is die toestande gevaarlik genoeg om brandbeheer sentrums ..wakker’’ te maak en reg te wees sou daar vure begin uitbreek. Die afgelope week was daar al reeds enkele vure aangemeld en dit is reeds bewys dat die manne en dames daar op hulle tone moet wees. Die reën oor die binneland tot nou toe was en is baie swak dus kan ons nog nie eers daaraan dink om brandspanne en lugsteun heeltemal te onttrek nie, die toestand gaan die beskikbare hulpbronne tot die uiterste toe strek…..
Yes, tropical hurricane Patricia is weakening as it moves across Mexico, but by Sunday the storm re-develop in the Gulf of Mexico and from model data can produce significant rain in the excess of 100mm in a short period over southern Texas en stretch northwards to include Alabama, Tennessee Georgia and even South Carolina. The highest rainfall area of 300mm and more is between Houston and New Orleans. This will (and I do not know these areas that well, never been there) looks to me well out of season tropical rain. Although this storm that re-develop may not reach hurricane strength winds still close to Gale force winds on the coast with a mini storm surge. Take care and listen to your local radio and TV stations for updates. I am far-far away, in Africa…..
(25mm + 1 inch)